
RESPUBLIKINIO  IKIMOKYKLINIŲ ŠVIETIMO ĮSTAIGŲ KŪRYBINIO PROJEKTO
„RODOS, JAU GIRDŽIU, KAIP SUNKIAI KALAS ŽODIS, DAIGAS, PAUKŠTIS IR GERUMAS“              
NUOSTATAI

I. BENDROSIOS NUOSTATOS

1. [bookmark: _Hlk523138034]Respublikinio ikimokyklinių ir priešmokyklinių švietimo įstaigų kūrybinio projekto ,,Rodos, jau girdžiu, kaip sunkiai kalas žodis, daigas, paukštis ir gerumas“ (toliau – Projektas) nuostatai reglamentuoja projekto tikslą, uždavinius, atsakingus vykdytojus, dalyvius, organizavimo ir vykdymo tvarką. 
2. Projektas skirtas tobulinti ikimokyklinio ir priešmokyklinio amžiaus vaikų meninę raišką, gamtosauginę ir kūrybinę savivoką.
3. Projekte kviečiamos dalyvauti Lietuvos Respublikos ikimokyklinės švietimo įstaigos.
4. Projekto aktualumas:
Ruduo – spalvingiausias metų laikas. Būtent šio metų sezono pradžioje visi vaikai sugrįžta į darželius bei mokyklas. Turtingas ir sodrus metų laikas ruduo, puikus metas atskleisti naujas, kūrybingas idėjas. Visos veiklos, vyksiančios projekto metu prasmingos ne tik mūsų vaikams, bet ir įstaigų bendruomenėms. Naujos idėjos sutelks bendruomenę naujiems iššūkiams. Paminėkime Lietuvos       100-metį geromis nuotaikomis, genialiomis idėjomis bei gerosios patirties sklaida.
II. PROJEKTO TIKSLAI IR UŽDAVINIAI
5. Tikslas – tobulinti Lietuvos Respublikos švietimo įstaigų socialines, bendravimo, pažinimo, menines kompetencijas, įgyvendinant ikimokyklinių ir priešmokyklinių švietimo įstaigų kūrybinio projekto „Rodos, jau girdžiu, kaip sunkiai kalas žodis, daigas, paukštis ir gerumas“ uždavinius.
6. Projekto uždaviniai: 
6.1. Skatinti ugdymo įstaigų bendravimą ir bendradarbiavimą.
6.2. Sudaryti sąlygas vaiko patirtiniam mokymuisi, garantuojant sėkmę.
6.3.  Plėtoti įvairias menines ir pažintines veiklas bei formas, vykdant projektą.
6.4. Gebėti surasti naujus, neįprastus metodus projekto įgyvendinimo etapams.
6.5. Teikti vaikams ir bendruomenei kuo daugiau malonių išgyvenimų, įspūdžių, džiaugsmo, žadinti vaikų teigiamas emocijas ir kūrybines erdves.
[bookmark: _GoBack]

III. PROJEKTO ORGANIZAVIMAS 

7. Projekto organizatoriai – Širvintų lopšelis-darželis ,,Boružėlė“ (Jaunimo g. 16, Širvintos LT-19113).
8. Projekto iniciatorė Širvintų lopšelio-darželio „Boružėlė“ pavaduotoja ugdymui Rita Sinkevičienė (tel.: 8 698 87 182), socialinė pedagogė Inga Maslinskienė (tel.: 8 686 94603).
9. Projekto koordinatorė Širvintų lopšelio-darželio „Boružėlė“ direktorė Sondra Bartulienė.
10. Projekto partneriai – Širvintų savivaldybė, Širvintų kultūros centras, Širvintų r. savivaldybės Igno Šeiniaus viešoji biblioteka, Širvintų meno mokyklos neformaliojo švietimo centras.
11. Projekto globėja – Širvintų rajono savivaldybės merė Živilė Pinskuvienė.

IV. PROJEKTO TRUKMĖ

12. Projekto trukmė 2018-09-03 – 2018-12- 01.
13. Įstaigos, norinčios dalyvauti Respublikiniame ikimokyklinio švietimo įstaigų švietimo projekte ,,Rodos, jau girdžiu, kaip sunkiai kalas žodis, daigas, paukštis ir gerumas“ užpildo dalyvio paraišką ir  iki 2018-09-10 atsiunčia anketą el. paštu: info@sirvintuboruzele.lt (1 priedas).

V. PROJEKTO VEIKLOS

14. I etapas – piešinių paroda „Į Žemę atkeliauja dėdė ruduo“. 
2018-09-10 – 2018-10-10 ugdant meninius gebėjimus suteikti vaikams galimybę naudoti įvairias meninės raiškos formas ir priemones, kuriant įvairius piešinius parodai ,,Į Žemę atkeliauja dėdė ruduo“. Parodai pateikiamų piešinių atlikimo technika – įvairi. Piešinio formatas – A4  formato lapas. Ant darbų, dešiniajame apatiniame kampe, turi būti priklijuota kompiuteriu surinkta kortelė 50x100 mm (žiūrėti 2 priedą), kurioje nurodyta: darbo autoriaus vardas, pavardė ir amžius, ugdymo įstaigos pavadinimas ir pedagogo vardas. 
Darbus pristatyti iki 2018 m. spalio 12 d. adresu: Parodai „Į Žemę atkeliauja dėdė ruduo“. Širvintų lopšeliui-darželiui „Boružėlė“, Jaunimo g. 16, Širvintos LT-19113.
Paroda bus eksponuojama Širvintų  r. savivaldybės Igno Šeiniaus viešojoje bibliotekoje nuo 2018-09-28 iki 2018-10-12, virtuali piešinių paroda lopšelio-darželio „Boružėlė“ internetiniame puslapyje www.sirvintuboruzele.lt

15. II etapas – gerumo akcija „Voratinklių gijose slepiasi gerumas“. 
2018-09-10 – 2018-10-15 bendruomenėse organizuojamos gerumo akcijos. Gerumas – kai kurdami gražius darbus nelaukiame atlygio. Rudens lapų spalvingos mozaikos teįkvepia jus organizuoti neįtikėtinus dalykus, kurie pradžiugins ne vieno žmogaus akis ir širdis. Kurdami gerumo akcijas atsižvelkime į temos pavadinimą, didžiuokitės kiekvienu atliktu darbu, o mes lauksime gerumo akcijų akimirkų. Nuotrauką su aprašymu siųskite el. paštu: info@sirvintuboruzele.lt



16. III etapas – meno dirbtuvės  ,,Spalvomis trykštantis ruduo“. 
             Po svajingos vasaros netikėtai mus užklumpa ruduo. Rudenėjantis metas – tai metas, kurio laukia visi vaikai ir tėvai. Mažieji kurdami iš vaisų ir daržovių rudeniškas įdomybes, patiria kūrybos džiaugsmą. Vaikams labai svarbu, kad kūrybos procese dalyvauja tėčiai ir mamos. Tai byloja šeimos tarpusavio santykius. Pedagogai turi galimybę patarti, paraginti dalyvauti šaunioje rudeniškos fiestos parade. Ugdykime meninius gebėjimus, puoselėkime šeimos tradicijas ir bendruomeniškumo džiaugsmą., skatiname gamtoje atrasti pažinimo džiaugsmą.
       Lauksime meno dirbtuvių „Spalvomis trykštantis ruduo“ nuotraukų su aprašymu. Aprašyme sukurkite trumpą pasakojimą apie Jūsų daržovę-herojų. Siųskite nuotraukas su aprašymu iki 2018-11-15 el. paštu: info@sirvintuboruzele.lt. Būtinai nurodykite įstaigos pavadinimą, grupę, darbo autoriaus vardą, pavardę.

17. IV etapas – meno galerija „Ruduo atkeliavo į mūsų miestą“.
Jūs esate Lietuvos vaikai? Mes norime su jumis susipažinti. Įsiamžinkite rudenėjančio Lietuvos 100-mečio miesto fone. Parodykite koks gražus rudenėjantis Jūsų miestas. Viso projekto metu nuo  2018-09-03 iki 2018-11-23 mes lauksime nuotraukų el. paštu: info@sirvintuboruzele.lt. Būtinai nurodykite įstaigos pavadinimą, grupę, darbo autoriaus vardą, pavardę.

18. Projekto refleksija. Gerosios darbo patirties sklaida, įžvalgos ateičiai, įstaigų apdovanojimai baigiamajame projekto renginyje, kuris vyks Širvintų kultūros centre 2018 m. gruodžio  4 d. Įstaigoms dalyvaujančioms projekte, programa bus išsiųsta iki 2018-11-26.
VI. SKYRIUS 
 BAIGIAMOSIOS NUOSTATOS
19.  Visoms ikimokyklinio ir priešmokyklinio švietimo įstaigoms, dalyvavusioms Projekte bus įteikti  Širvintų savivaldybės merės padėkos raštai, pedagogams – kvalifikaciniai  pažymėjimai, aktyviausiems dalyviams įteiksime prisiminimo dovanėles.
20.  Darbai autoriams negrąžinami. Projekto organizatoriai pasilieka teisę publikuoti darbus įvairiuose leidiniuose bei interneto svetainėse.
21.  Daugiau informacijos rasite internetiniuose tinklapiuose www.sirvintos.lt ir www.sirvintuboruzele.lt


________________________


1 PRIEDAS

RESPUBLIKINIO IKIMOKYKLINIŲ IR PRIEŠMOKYKLINIŲ ŠVIETIMO ĮSTAIGŲ KŪRYBINIO PROJEKTO 
„RODOS, JAU GIRDŽIU, KAIP SUNKIAI KALAS ŽODIS, DAIGAS, PAUKŠTIS IR GERUMAS“              

 DALYVIO ANKETA

	Įstaigos pavadinimas
	

	Ugdytinių amžius
	

	Dalyvių skaičius
	

	Pedagogo vardas, pavardė
	

	Pedagogo ar įstaigos el. p. adresas, telefono numeris
	















2 PRIEDAS


RESPUBLIKINIO IKIMOKYKLINIŲ IR PRIEŠMOKYKLINIŲ  ŠVIETIMO ĮSTAIGŲ KŪRYBINIO PROJEKTO 
„RODOS, JAU GIRDŽIU, KAIP SUNKIAI KALAS ŽODIS, DAIGAS, PAUKŠTIS IR GERUMAS“              

PIEŠINIŲ KONKURSO DALYVIO KORTELĖ

	Įstaigos pavadinimas
	

	Ugdytinio(-ių) vardas(-ai), pavardė (-ės), amžius
	

	Pedagogo vardas, pavardė
	

	Pedagogo ar įstaigos el. p. adresas, telefono numeris
	




[image: ][image: Susijęs vaizdas][image: C:\Users\Darzelis\AppData\Local\Microsoft\Windows\INetCache\Content.MSO\7C64A490.tmp][image: Vaizdo rezultatas pagal užklausą „širvintų savivaldybė“]Širvintų meno mokyklos neformaliojo švietimo centras

